

**МЕЂУНАРОДНИ НАУЧНИ СКУП**

***КЊИЖЕВНО ДЕЛО ЉУБИВОЈА РШУМОВИЋА***

**УПУТСТВО ЗА АУТОРЕ**

***Рад*** се до­ста­вља у електронској форми у Word фор­ма­ту с Ti­mesNewRo­man фонтом, величина 12. Уколико се рад до­ста­вља на срп­ском је­зи­ку, ***ко­ри­сти се Serbian, cyril­lic***. Пи­са­не вер­зи­је не вра­ћа­ју се ауто­ру.

*Елементи рада.* – Текст треба да буде откуцан на А4 формату, са single проредом. Странице треба да буду нумерисане. На насловној страни навести име и презиме аутора, средње слово, институцију, место и наслов рада. Контакт адресу (електронску) и годину рођења навести у посебној напомени, везаној звездицом за презиме аутора. Назив и број пројекта у оквиру којег је чланак настао наводи се у посебној напомени, везаној звездицом за наслов рада.

*Апстракт –* Апстракт треба да је дужине до 1.400 карактера (с празним местима), у фонту Times New Roman, величина фонта 10. Објављује се на три језика (српски, енглески и руски), а прилаже на два начина: (1) на почетку рада на језику на коме је писан текст, (2) у посебном фајлу, преведен на енглески или руски језик. Уколико је рад на енглеском или руском језику, апстракт доставити на српском језику. Наводи се наслов рада, име и презиме аутора. Апстракт треба да садржи шест обавезних елемената: значај и контекст проблема, циљеве, узорак, методе, резултате истраживања, закључке и педагошке импликације. У случају теоријских радова и приказа апстракт треба да садржи основне истраживачке хипотезе, методолошки оквир рада и резултате истраживања.

*Кључне речи* (до пет) дати на језику приложеног рада, а пожељно је и на једном од два језика (енглеском и руском), у фонту Times New Roman, величина фонта 10.

*Референце –* Списак референци треба откуцати single проредом. Имена српских аутора у тексту наводе се ћирилицом, док се у парентези и у списку референци наводе на писму на коме су штампани коришћени извори – књиге и часописи.

Имена страних аутора *у тексту* наводе се у српској транскрипцији – фонетским писањем презимена, а затим у загради у изворном облику, уз годину публиковања рада: Пијаже (Piaget, 1975).

Навођење више аутора у загради треба уредити алфабетски а не хронолошки: (Крњајић, 1996; Mаксић, 1998; Шевкушић, 1997).

Ако су два аутора, у загради се наводе оба: (Павловић, Шефер, 1995).

Уколико је више од два аутора, у загради се наводи презиме првог аутора и скраћеница *и сар.* или *et al.* На пример, уместо (Jоксимовић, Mирков, Половина, Спасојевић, 1996) треба написати (Јоксимовић и сар., 1996).

При изворном преузимању делова текста навести презиме аутора, годину издања и број странице: (Максић 1998: 140).

Приликом упућивања на студију у целини, навести презиме аутора и годину издања публикације: (Максић, 1998).

Списак референци *на крају рада* треба да обухвати све референце на које се аутор позвао у раду. Не треба додавати референце које нису поменуте у тексту.

У радовима писаним ћирилицом референце се наводе азбучним редом по презименима аутора, док се у радовима писаним латиницом наводе абецедним редом.

(а) Референце у књизи треба да садрже презиме и почетно слово имена аутора, годину издања, наслов књиге (курзивом), место издања и издавача:

Максић, С. (1998). *Даровито дете у школи*. Београд: Институт за педагошка истраживања.

(б) Поглавље у књизи наводи се на следећи начин:

Lazarević, D. (2003). Udžbenik i uvažavanje različitosti: oslonci u kritičkom i kreativnom mišljenju. U: J. Šefer, S. Maksić iS. Joksimović (prir.): *Uvažavanjerazličitostiiobrazovanje*. Beograd: Institutzapedagoškaistraživanja, 40–70.

(в) Чланак у часопису треба да садржи презимена и почетна слова имена свих аутора, годину издања у загради, наслов чланка, пуно име часописа (курзивом), волумен и број странице:

Николић, В. и Љ. Ђуровић (2012). Циљеви и задаци еколошког васпитања и образовања кроз призму Блумове операционализације, *Тем*е, 36(2), 561–579.

Адамов, Ј., Олић, С. и М. Сегединац (2014). Ставови наставника о реалним и виртуелним експериментима у настави хемије, *Зборник радова Учитељског факултета у Ужицу*, 16, 249–260.

(г) Web документ – име аутора, година, назив документа (курзивом), датум када је сајт посећен, Интернет адреса сајта:

Degelman, D: APA Style Essentials. Retrived May 18, 2000 from the World Wide Web <http://www.vanguard.edu/psychology/apa>.

(д) Навођење непубликованих радова (резимеи с научних скупова, рукописи, магистарски рад, докторски рад и сл.) није пожељно. Уколико је такво навођење неопходно, треба навести што потпуније податке:

Жутић, Д. (2010). Методички приступ новели у наставним програмима за основну школу. (Докторска дисертација). Нови Сад: Филозофски факултет.

(ђ) Рукописна грађа наводи се на следећи начин:

Ђорђевић, В. *Моја старост*. *Министар у ропству*. Архив Србије, Лични фонд Владана Ђорђевића, сигн. ВЂ-16.

(е) Називи докумената (закона, правилника, наставних програма) наводе се на следећи начин:

*Наставни програм образовања и васпитања за први и други разред основног образовања и васпитања*. Службени гласник Републике Србије – Просветни гласник, бр. 10, 2004.

Ако се један аутор наводи више пута, наводи се по редоследу (години) публиковања референце. Уколико се наводи више радова истог аутора у једној години, треба их означити словима а, b,с (1997а, 1997b).